  Майя Бывальцева Удмуртиын кык студентъёс «Большая перемена» огъяросси вожвылъяськонын быдэн одӥг миллион манетэн утӥзы. Колледжъёсын 2-4 курсъёсын дышетскисьёс пӧлын конкурслэн йылпумъян люкетэз 16-тӥ шуркынмонэ Нижний Новгородын ортчиз. Со сярысь элькунысь дышетонъя но тодосъя министерстволэн пресс-службаез ивортӥз. Удмуртиысь куать студентъёс ветлӥзы: Ижкарысь, Сарапулысь но Дэбес ёросысь. Марина Постоева но Алексей Сурнин вормисьёс пӧлын шедизы но миллион манетэн басьтӥзы. Алёна Анухина, Юлия Зеленина, Софья Лопашова но Милана Ситчихина озьы ик вормизы но быдэн 200 сюрс манет басьтӥзы. Нырысь пырон тестъёсты ортчи, собере удысъёсъя заданиез, зэмзэ ик секыт вал. Конкурс кема кыстӥськиз – южтолэзьысен шуркынмонозь. <…> Полуфиналын но финалын валтӥсез – со команда, кудӥныз туала ужпумъёсты сэрттон-пертчон амалъёсты утчаны тунсыко но лякыт. <…> Шумпотӥсько, сыӵе кузь сюрес юнме ортчемын ӧвӧл, экспертъёс командаен ужамез но, аслэсьтым быгатонлыкъёсме но дунъязы шуыса Алексей Сурнин, «Большая перемена» огъяросси вожвылъяськонын вормисьШор ёзо ӧнер дышетсконниосысь студентъёс «Большая перемена» вожвылъяськонэ нырысьсэ пыриськизы. Дистанционной но очной эскеронъёс пыр финалэ 600 егитъёс потӥзы. Йылпумъян люкетаз «Искусство и творчество», «Образовательные технологии», «Среда обитания», «Общество» ӧръёсъя ужъёсты быдэсъязы. Озьы ик финалистъёс мер улонысь пӧртэм удысъёсты умоятыны юрттӥсь ӵектосъёс дасяны кулэ вал. Мылкыд пачылме. Ваньмыз туж тунсыко ортчиз. <…> Мон данъяськисько быдэстэм уженымы. Шор ёзо ӧнер дышетсконниосысь студентъёс, эн кышкалэ, дӥсьтэ, пыриське, со туж бадӟым луонлык, туж бадӟым опыт Марина Постоева, «Большая перемена» огъяросси вожвылъяськонын вормисьКолледжъёсын но техникумъёсын дышетскисьёслэн конкурсазы 300 пиналъёс вормизы: 4-тӥ курсын дышетскись 150 студентъёс быдэн 1 миллион манет басьтӥзы, 2-3 курсъёсын дышетскись 150 студентъёс – быдэн 200 сюрс манет. Вормисьёслэн дышетӥсь-наставникъёссылы 150 сюрс манетэн сётозы, нош устоосызлы 20 дышетсконниослы – дышетон луонлыкъёссэс азинтон понна быдэн 2 миллион манетэн. Вожвылъяськонлэн йылпумъян люкетэз дыръя студентъёс мылкыдэз ӝутӥсь пумиськонъёсы но творчествоя мастер-классъёсы пыриськыны быгатӥзы. Тодэ вайытом, азьвылгес школаын дышетскисьёс пӧлын «Большая перемена» огъяросси конкурслэн финалэн ортчиз. Отын Удмуртиысь ньыль пиналъёс вормизы. Тегъёс: Дышетон студентъёс Удмуртия НижнийНовгород шорёзоӧнердышетсконниос вожвылъяськон  